ՆԱԽԱԳԻԾ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

«ՎԻՃԱԿԱԽԱՂԵՐԻ ՄԱՍԻՆ» ՕՐԵՆՔՈՒՄ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ

1. «Վիճակախաղերի մասին» 2003 թվականի դեկտեմբերի 17-ի ՀՕ-3-Ն օրենքի (այսուհետ՝ Օրենք) 2-րդ հոդվածը լրացնել հետևյալ բովանդակությամբ 17-րդ և 18-րդ մասերով.

«17) Խաղադրույք (մասնակցության վճար)` իրադարձությունների ելքերի կամ խաղային մեկ համակցության համար անկանխիկ եղանակով վճարված դրամային միջոց, որի վճարման հիմքով կնքվում է խաղին մասնակցության և շահումի վճարման մասին պայմանագիրը։

18) խաղադրույք ընդունելու իրավունք՝ որը տրվում է Հայաստանի Հան­րապե­տու­թյան կառավարության սահմանած կարգով վիճակախաղի (վիճակախաղերի) կազ­մակերպման և անցկացման կանոնակարգում տոտալիզատորի (այդ թվում՝ ինտեր­նետ տոտալիզատորի) կազմակերպման գործունեություն իրականացնելու դեպ­քում խաղադրույքներ ընդունելու համար:»:

1. Օրենքի 4-րդ հոդվածի 1-ին մասում.
2. «վրա» բառից հետո լրացնել «, վիճակախաղի (վիճակախաղերի) կազմա­կերպ­ման և անցկացման կանոնակարգում տոտալիզատորի (այդ թվում՝ ինտերնետ տոտա­լիզատորի) կազմակերպման առկայության դեպքում նաև խաղադրույք ընդու­նելու իրավունքի հիման վրա:» բառերով:
3. լրացնել հետևյալ բովանդակությամբ նոր պարբերությամբ.

«Խաղադրույք ընդունելու իրավունքը տրվում է Հայաստանի Հան­րա­պե­տու­թյան կառավարության սահմանած կարգով՝ խաղադրույքներ ընդունելու համար «Պետա­կան տուրքի մասին» ՀՀ օրենքով սահմանված պետական տուրքի վճարման դեպ­քում, որի դրույքաչափ սահմանվում է կախված Կազմակեպչի կողմից ընդունված խաղա­դրույքների ընդհանհուր գումարից՝ ներառյալ իր կողմից իր հաշվին խաղա­ցո­ղին տրված խաղին մասնակցելու հնարավորությունները:»

1. Օրենքի 5-րդ հոդվածի 1-ին մասը լրացնել հետևյալ բովանդակությամբ «թ1»-րդ կետով.

«թ1) վիճակախաղի (վիճակախաղերի) կազմակերպման և անցկացման կանո­նակար­գում տոտալիզատորի (այդ թվում՝ ինտերնետ տոտալիզատորի) կազմակերպման առկա­յության դեպքում վճարում է «Պետական տուրքի մասին» Հայաստանի Հանրա­պե­տության օրենքով սահմանված ժամկետում խաղադրույք ընդունելու իրավունքի համար սահմանված պետական տուրքի գումարը»:

1. Օրենքի 15-րդ հոդվածի 1-ին մասի ա) կետում ««թ»» բառից հետո լրաց­նել ««թ1»» բառը:
2. Սույն օրենքն ուժի մեջ է մտնում 2023 թվականի հունվարի 1-ից: